
Abstract 


The current research focuses on identifying stylistic particularities of S. Toduţă's writings in 
his first creation period as they are reflected in the manuscript of the incomplete score for Meşterul 
Manole (1943-47). 

After having analyzed the score, especially considering the monumental nature of the second 
version of the above mentioned work, four decades later we got a glimpse at the surprising unity of 
style and thematic strength but, nonetheless, the extraordinary accuracy of his writing and of his 
composition, attributes that were to become emblematic for his later work. 


x x x 


Destinul operei-oratoriu Meşterul Manole de Sigismund Toduţă se împleteşte 
cu fire nevăzute cu însuşi destinul compozitorului, lucrarea parcurgând un proces de 
gestație ce se întinde pe patru decenii. După febrila realizare, în numai două luni 
(din luna decembrie 1943 până în ianuarie, anul următor) a primelor două scene din 
actul I al operei, compozitorul abandonează proiectul, dar nu şi ideea, reluând, între 
anii 1978-1982, această temă într-o compoziție monumentală în genul 
operă-oratoriu, pe baza unui material muzical nou, configurat pe coordonate 
stilistice, estetice şi retorice inedite față de prima sa variantă. Două ipoteze au fost, 
până acum, formulate, în legătură cu renunţarea la proiectul componistice inițial: 
compozitorul şi muzicologul Dan Voiculescu, discipol al maestrului, lansează, în 
anul 2001, o primă ipoteză, legând-o de „soarta autorului în perioada imediat 
următoare încheierii războiului, ca şi de căderea în dizgrație a lui Lucian Blaga în 
anii tulburi care au urmat. Se poate lua în discuţie un oarecare grad de nemulțumire 
al autorului față de fragmentul creat din moment ce nici la reabilitarea lui Blaga din 
anii 60 nu a reluat proiectul”!. 

Muzicologul Hilda Iacob propune în volumul Aspecte stilistice în creaţia 
vocală, corală şi vocal-simfonică a lui Sigismund Toduţă, o altă ipoteză: „E posibil 
ca în acel moment Sigismund Toduţă să fi simţit că scrisul său nu întrunea încă 
datele acelei maturităţi artistice prin care muzica sa să fuzioneze inseparabil cu 
cuvântul blagian, fără a i se subordona. Compozitorul a avut puterea de a aştepta 
maturizarea limbajului său, adăpat la izvoare mioritic-blagiene, până când a simţit că 
a sosit clipa în care va reuși în încercarea sa”. 


! Dan Voiculescu, Cele două versiuni ale operei-oratoriu Meşterul Manole de Sigismund Toduţă, 
în: Studii toduțiene, Editura MediaMusica, Cluj-Napoca, 2004, p. 83. 

? Hilda Iacob, Aspecte stilistice în creaţia vocală, corală şi vocal-simfonică a lui Sigismund Toduţă, 
Editura MediaMusica, Cluj, 2002, p. 153. 

O descriere amănunțită a partiturii oferă acelaşi Dan Voiculescu într-un 
studiu dedicat celor două versiuni componistice ale Meşterului Manole, cu referiri la 
distribuţia personajelor şi tipurile de voci pentru care Toduţă a optat în prima 
versiune, la datele generale ale proiectului (număr de acte, libret etc.) preconizate de 
autor, dar şi la stilul scriiturii care „prezintă o surprinzătoare maturitate a limbajului 
melodic şi armonic, în care factura, registraţia, variabilitatea numărului de voci şi a 
metricii ies în evidenţă”. 

Vom stărui, în cele ce urmează asupra elementelor de specificitate ce definesc 
limbajul compozitorului în această lucrare la nivelul gândirii armonico-—polifonice, 
al structurilor modale, dar şi la cel al implicațiilor metro-ritmice. 

Faţă de cea de-a doua versiune a operei, din anii '80, se poate observa, la o 
primă survolare a partiturii, împărțirea extrem de vizibilă a scenelor în segmente de 
monolog, duet, schițându-se chiar unele tipare de mini-formă cu repriză, cum este 
cazul chiar în primul segment al operei, ce subîntinde o mică introducere 
instrumentală şi un moment de monolog al lui Manole. La fel de bine conturate 
dramatic şi muzical sunt duetul Manole-Mira, intervenţia lui Găman şi aria Mirei — 
Scutură-te, Gămane. Acest tip de detaşare a „subscenelor” — să le numim aşa — va fi 
înlocuit în cea de-a doua versiune a lucrării cu un discurs compact, continuu, cu un 
plus de coeziune a expresiei şi a parcursului dramatic. 

La nivelul structurării liniei melodice vocale, se poate observa, în această 
primă versiune a lucrării, o stăruință asupra exprimării cât mai naturale, în spiritul 
cadenţei textului, dar şi o preocupare pentru dinamica frazei. Ca în întreaga creaţie 
ce implică vocea a compozitorului, sunt preferate mersurile treptate — cu 
valorificarea expresivă a recto-tono-ului vocal. Preferat şi în cea de-a doua versiune 
a lucrării, recto-tono-ul vocal — fie solistic, fie coral — va apărea alternat cu o 
anumită tipologie melodică vocală, pe care compozitorul o va aborda cu aceeaşi 
consecvență şi în creaţia sa de lieduri, cu precădere din ultima sa perioadă de creaţie 
(liedurile pe versuri de Lucian Blaga, dar şi cele pe versuri de Ana Blandiana). Este 
vorba despre tipologia melodică general ascendentă, cu punctul de culminaţie pe 
ultimul sunet al tronsonului melodic, cu notă anticipată. Prezentăm mai jos un 
exemplu reprezentativ pentru melodica vocală a primei versiuni a Meşterului 
Manole: 


! Dan Voiculescu, Ibidem, p. 83. 

Ex. nr. 1l, p. a sist. 2,3 | 


e 


În ceea ce priveşte structurile modale, compozitorul optează cu prioritate 
pentru două tipologii: tritonia 2M-4P şi tetracordul, în diferite ipostaze, ambele cu 


E oy je E 

Ex. nr. 2, p. 13, sistemele 1, 2 


Şi la nivelul construcțiilor armonice se pot identifica structuri acordice cu 
grad înalt de specificitate. Tipice sunt conglomeratele armonice rezultate din 
verticalizarea tritoniei modale mai sus amintite - secundă mare-cvartă perfectă, dar 
şi cele rezultate din suprapuneri omogene, fie de cvarte, fie de cvinte. De asemenea, 
sunt des întâlnite acordurile în care în registrul grav structura este de suprapunere, 
fie de cvarte, fie de cvinte, iar în registrul acut se adaugă acorduri majore, minore 
sau chiar micşorate, cu septime mari sau mici. Des întrebuințate sunt şi mixturile, 
adesea pe fundalul unui ison, creând sonorități de asemenea arhaizante. În exemplul 
de mai jos, pe fundalul unui ison pe sunetul /a, se desfăşoară o mixtură la trei voci, 
de acorduri de cvarte, urmată de o mixtură la două voci, în cvinte paralele: 

EX. nr. 3, p. 40, sistemele 1, 2 

Deosebit de eficientă este întrebuințarea mixturii cromatice descendente a 
unui acord major în distribuţie largă în bas, suprapus peste un sextacord major, cum 
este cazul în exemplul următor: 

Ex. nr. 4, p. 44, sistemul 3 


Mixtura potențează şi mai mult efectul recto-tono-ului într-un moment al 
acțiunii care va declanşa întreaga dramă: „Numai jertfa cea mare poate s-ajute!”, 
spune Bogumil. Tensiunea suprapunerii celor două acorduri în mixtură, Sol bemol 
major şi La major, este potenţată şi de structura ritmică de sincopă contratimpată, 
dublată de accente, în fortissimo. Înveşmântarea timbrală orchestrală a acestui 
moment cu siguranță că ar fi creat un moment de un şi mai mare dramatism. 

Un alt element de identitate stilistică îl reprezintă utilizarea osfinato-ului care, 
în mod surprinzător, în unele momente semnificative ale desfăşurării acțiunii, este 
angrenat apoi într-un discurs polifonizat, cu ajutorul imitaţiei. Un astfel de exemplu 
apare în duetul Manole-Bogumil din scena I, în care ostinato este combinat şi cu 
isonul, pe fondul armonic al mixturilor descendente de acorduri, arhaizante la rândul 


193 


lor prin plasarea intervalului armonic de cvintă la baza acordului, fie prin suprimarea 
terței acordului: 


Ex. nr. 5, p. 11, sistemele 1, 2 
[A PR A 7 


Repetiţia variată a motivelor este de asemenea frecventă în partitură, mai ales 
asociată cu sonorităţile de tip folcloric, de joc, cum este cazul în aria Mirei — 
Scutură-te, Gămane, dar şi în alte momente. 

lată, în acest exemplu din scena I din duetul Manole-Bogumil, cum de fiecare 
dată când motivul este repetat, la compartimentul instrumental, el este îmbogățit 
ritmic şi armonic la vocile mediene, în scopul dinamizării fluxului discursiv: 

Ex. nr. 6, p. 13, sistemele 2, 3 


RE te ia s 


e d = = 
kri . i ' 
sat În Laue ne da m Cr e mea e d y 


O treaptă superioară de prelucrare a materialului tematic o reprezintă 
polifonia, prezentă în lucrarea analizată fie ca polifonie liberă cu număr variabil de 
voci, care va deveni o emblemă a stilului componistic al întregii creaţii a lui Toduţă, 
fie sub forma imitaţiilor, sau chiar a stretto-ului, în care este angrenată şi vocea 
solistă. Prezentăm mai jos un scurt moment de stretto la compartimentul 
instrumental, la octavă, la un timp: 


Ex .nr. 7, p. 49, sistemele 2, 3 

În mod surprinzător, introducerea instrumentală a operei se aseamănă cu cea a 
variantei a doua în câteva puncte esenţiale: utilizarea pedalei, enunţarea unui motiv 
melodic inițial cu virtuți dezvoltătoare, scriitura contrapunctică şi gradația realizată 
prin adăugarea progresivă de sunete deasupra pedalei, formând un acord complex. 
Iată, mai jos, cele două introduceri instrumentale, cu punctele lor comune: 

EX. nr. 5, introducere instrumentală (red. pian), versiunea 1 (1943-'47) 

Faţă de cea de-a doua versiune, în care cele două elemente definitorii ale 
introducerii erau pedala pe mi şi motivul iniţial - mi-fa-la-si, cu profil melodic 
ascendent, ca simbol al bisericii, în introducerea primei versiuni sunetul-pedală — si 
bemol — de această dată în acut, căruia i se va alătura în registrul grav pedala pe fa 
bemol, în relație axială — va „creşte” spre un acord-pedală, rezultat din adăugarea 
progresivă de elemente acordice aparținând centrului si bemol, în spaţiul sonor 
circumscris ca întindere de cele două pedale, creându-se o sonoritate tăioasă, 
puternic disonantă, a ireconcilierii patimei construcției cu dragostea de soție. Şi în 
această primă versiune a introducerii instrumentale se impune un motiv generator, 
de această dată cu profil melodic general descendent. 

După cum se poate observa din exemplul grafic, scriitura este o îngemănare 
între gândirea de tip contrapunctic, în care numărul de voci creşte progresiv, cu cea 
de tip armonic, prin configurarea unui acord din ce în ce mai complex, rezultat din 
stabilizările pe câte un sunet ale mişcărilor ondulatorii ale fiecărei voci în parte. La 
fel de interesantă ne apare şi configurarea structurală a acestei introduceri pe 
segmente de articulare a discursului de câte cinci măsuri, în care, chiar dacă metrica 
este variabilă (4/4, 3/4, 2/4), se impune totuşi un nucleu ritmic constituit din 
alăturarea valorilor scurt-lung, precedate de pauză, un fel de suspiratio prevestitor al 
deznodământului. 

Singurul moment coral — din păcate şi el incomplet — care ne-a rămas din 
această primă versiune a operei este începutul scenei a treia, în care vocile bărbătești 
intră succesiv, pe grupuri, în discursul muzical. De fapt, întreaga lor intervenţie 
reprezintă un cluster în scară de tonuri, ritmizat cu ajutorul textului - Meştere, 
meştere — pe sunetele mi#-la-si-do#-re#-mi#, completat la compartimentul 
instrumental cu un cluster de structură asemănătoare: do”-ret-mit-fax-si. Interesantă 
ne apare aici configurarea fiecărei grupe de voci pe baza celulelor generatoare ale 
discursului pe structură fernară simplă, în stretto, în cadrul unei matrice metrice 
binare simple (alla breve), în contextul metric instrumental la rândul său binar, dar 
structurat în sextolete de şaisprezecimi. Complexitatea metrică a scriiturii conferă 
momentului o atmosferă de indeterminare metro-ritmică ce potențează starea 
meşterilor, veniţi să anunţe dărâmarea zidurilor: 

Ex. nr. 9, p. 96, sistemele 2, 3 


Analiza atentă a partiturii relevă un limbaj pe cât de complex pe atât de 
specific şi unitar din punct de vedere stilistic, dovedind vigoare tematică, 
rigurozitate a scriiturii şi varietate a mijloacelor de prelucrare a motivelor. Totuşi, 
cea de-a doua versiune a Meşterului Manole va dezvălui adevărata monumentalitate 
a scriiturii compozitorului, prin construcţiile polifonice ample, prin utilizarea corului 
ca element muzical-dramaturgic plurivalent (cor-atmosferă, cor-comentariu moral, 
cor-acțiune etc.), prin valorificarea şi recuperarea sonorităților folclorice, prin 
complexitatea structurilor modale implicate, dar mai ales prin înveşmântarea 
timbrală a compartimentului orchestral. 

